b'\n_START_ARTICLE_\nMichel Longtin\n_START_PARAGRAPH_\nMichel Longtin (s. 20. toukokuuta 1946 Montreal) on kanadalainen s\xc3\xa4velt\xc3\xa4j\xc3\xa4 ja pedagogi. H\xc3\xa4nen p\xc3\xa4\xc3\xa4asialliset opettajansa olivat Andr\xc3\xa9 Pr\xc3\xa9vost ja Serge Garant Montrealin yliopistossa sek\xc3\xa4 Paul Pedersen, Bengt Hambraeus ja Alcides Lanza McGillin yliopistossa. H\xc3\xa4n itse aloitti opettamisen Montrealin yliopistossa vuonna 1973 ja opetti siell\xc3\xa4 t\xc3\xa4ysip\xc3\xa4iv\xc3\xa4isesti vuosina 1987\xe2\x80\x932006. H\xc3\xa4n oli mukana perustamassa Qu\xc3\xa9becin elektroakustisen musiikin luomisen ja tutkimisen seuraa vuonna 1977._NEWLINE_Longtin oli alun perin tunnettu elektroakustisesta musiikistaan, mutta 1980-luvulta l\xc3\xa4htien h\xc3\xa4n on keskittynyt enimm\xc3\xa4kseen akustisen soitinmusiikin s\xc3\xa4velt\xc3\xa4miseen. Vuonna 1986 h\xc3\xa4n sai Jules L\xc3\xa9ger -palkinnon kamarimusiikkiteoksestaan Pohjatuuli, hommage \xc3\xa0 Sibelius. H\xc3\xa4nen elektroakustisiin teoksiinsa kuuluvat Rituel II ja Mi e meta.'